Marcus Licinius Crassus (consul 30 a.C.n.)
Marcus Licinius Crassus (natus circa annum 60 a.C.n.) fuit vir publicus Romae Antiquae et senator.

Familia
Triumvir Marcus Licinius Crassus avus, pater Marcus Licinius Crassus, Caecilia Metella mater erat. Ipse Marcum Licinium Crassum Frugi consulem ordinarium anni 14 a.C.n. adoptavit.

Vita publica ac militaris
Post Caesarem necatum primo sese partibus Sexti Pompei adiunxit. Anno 39 a.C.n. indutiis  inter triumviros et Pompeium apud Misenum factis Romam reverti potuit. Anno 36 a.C.n. Marcus Antonius eum proconsulem provinciae Cretae et Cyrenes fecit. Ante pugnam ad Actium commissam ad Octavianum transiit et consulatu ordinario cum illo anno 30 a.C.n. honoratus est. Annis 29 a.C.n. - 28 a.C.n. proconsul Macedoniae legiones Romanas contra Bastarnos duxit et eos vicit, regem Deldonem sua ipsius manu necavit. Et contra Dacos et Thraces bellum gessit, signa militaria recuperavit. 4 Iulii 27 a.C.n. Romae "ex Thraecia et Getais" triumphavit. Octavianus autem vetuit, ne "spolia opima" regis Bastarnorum in templo Iovis Feretrii deponeret. Deinde privatus vixit..

Nexus externus 
 De Marco Licinio Crasso in A dictionary of Greek and Roman biography and mythology, I, Londinii, anno 1870, pp. 888

Notae 

Senatores
Proconsules Cretae et Cyrenes
Proconsules Macedoniae
Nati saeculo 1 a.C.n.
Mortui saeculo 1 a.C.n. aut 1